 Wambura aliyasema hayo jana wakati wa ziara yake wilayani Temeke ambako alitembelea maeneo mbalimbali ukiwemo Uwanja wa Tandika Mabatini.Uwanja huo umekuwa katika mgogoro kwa muda sasa baada ya mwekezaji mmoja kujenga fremu za biashara na wananchi kufungua kesi mahakamani kupinga.Alisema kuwa kesi iliyopo mahakamani itaendelea kama kawaida, lakini soka linatakiwa kuendelea kupigwa kwenye uwanja huo wa siku nyingi, ambao uko chini ya Chama cha Soka Temeke (Tefa).Taarifa zinasema kuwa mwaka 2009 mtu alipewa kujenga sehemu ya biashara na miaka miwili baadaye alianza ujenzi huo, lakini baadaye wananchi walifungua kesi kupinga.Viwanja vingi vya michezo vimevamiwa na kufanywa maeneo ya makazi na shughuli nyingine na kufanya kutokuwepo na maeneo ya kuchezea na kusababisha michezo kurudi nyuma.